Daraktan yada labarai na rundunar sojojin Najeriya ya bayyanawa wakilin sashen Hausa na muryar Amurka cewa a jiya ne rundunar sojojin Najeriya ta sami kiran kai daukin gaggawa daga hukumar bada rahoton bada daukin gaggawa ta ruwa ta duniya, cewa ‘yan fashin teku sun kai farmaki kan wani katafaren jirgin ruwa mai dauke da tutar kasar burtaniya daya tashi daga Najeriya zuwa kasar Congo.
